  Туспуктэм: Руслан Нуриахметов Майя Бывальцева Ижысь 6 номеро кар эмъюртысь хирург Сергей Заитов нимысьтыз ожгар ужрадэ ас мылкыдызъя пыриськыны малпаз. Службазэ ожгар эмчи луыса нуоз но матысь дыре ини вуоно служба интыяз мыноз. Со сярысь Удмуртиысь тӧролэн но кивалтэтлэн пресс-лужбазы ивортӥз. « Эмчилэн сямен ужпуме – ожгарчиосмы доразы улэпен мед берытскозы шуыса сюлмаськон. Кунмуртлэн сямен ужпуме – Атыкай музъемез утён. Кунэлы юрттыны луонлыке вань бере, юртто » Сергей Заитов, Ижысь 6 номеро кар эмъюртысь хирург Эмчи Саратовысь ожгар медициная институтэз но Санкт-Петербургысь ожгар медициная С. М. Киров нимо академиез йылпумъяз. Нырысьсэ ож ужрадъёсы Чечняын пыриськиз, ожгар госпитальын операциос лэсьтӥз. Ож ужрадъёсысь ветеран, эм службая отставкаысь капитан луэ. Солэн кылъёсызъя, нимысьтыз ожгар ужрадэ пыриськон сярысь малпанъёсыз тулыс кылдӥзы. Соку Мариупольын осколокен сӧсыртэм но Ижкаре вуэм муртлы опраци лэсьтӥз. « Со туж ӟеч ӧнерчи, ми со понна вӧсяськомы но умоен бертэмзэ возьмаломы » Надежда Вдовина, Ижысь 6 номеро кар эмъюртлэн валтӥсь эмчиез Тодэ вайытом, та нуналъёсы Удмуртиысь запасэ пыртэм муртъёс пӧлысь кыкетӥез группа частичной мобилизаци улсын тодон-валанэз будэтыны кошкиз.  Тегъёс: Удмуртия эмчиос Ижкар  